SRILANKA TEAM
భారత్‌తో తలపడే శ్రీలంక టెస్టు జట్టు ఇదే
కొలంబో: భారత్‌తో బుధవారం ఆరంభం కానున్న తొలి టెస్టుకోసం శ్రీలంక సెలెక్టర్లు జట్టును ప్రకటించారు. అనారోగ్యం కారణంగా ఆజట్టు కెప్టెన్‌ దినేశ్‌ చండీమాల్‌ అందుబాటులో లేకపోవడంతో సీనియర్‌ స్పిన్నర్‌ రంగనా హెరాత్‌ తొలి టెస్టులో కెప్టెన్సీ బాధ్యతలు నిర్వర్తించనున్నాడు. చండిమాల్‌ స్థానంలో జట్టులోకి ధనుంజయ డిసిల్వాకి సెలెక్టర్లు అవకాశమిచ్చారు. మరోవైపు భారత్‌ జట్టులో కూడా రెగ్యులర్‌ టెస్టు ఓపెనర్‌ మురళీ విజ§్‌ు ఫిట్‌నెస్‌ సాధించలేకపోవడంతో అతని స్థానంలో శిఖర్‌ దావన్‌కి అవకాశం కల్పించిన విషయం తెలిసిందే. ఇటీవల ముగిసిన వార్మప్‌ మ్యాచ్‌లో దొరికిన అవకాశాన్ని ఓపెనర్‌ అభినవ్‌ ముకుంద్‌ వృథా చేసుకున్నాడు. దీంతో ఓపెనర్‌ కేఎల్‌ రాహుల్‌తో కలిసి శిఖర్‌ ధావన్‌ జట్టు ఇన్నింగ్స్‌ని ప్రారంభించవచ్చు. శ్రీలంక జట్టు: హెరాత్‌; ఉపుల్‌ తరంగ, గుణరత్నే, కుశాల్‌ మెండీస్‌, మాథ్యూస్‌; కరుణ్‌ రత్నే, డిక్వెల్లా, డిసిల్వా, గుణతిలక, పెరీరా, లక్మల్‌, విశ్వ,మలింద, ప్రదీప్‌